[{"text_idx": "#000009", "text": "FW: Sony avas fotograafiaveebi \u03b1 Universe"}, {"text_idx": "#000022", "text": "Tallinn Music Weeki raames toimub u\u0308le saja tasuta kontserdi u\u0308le linna!"}, {"text_idx": "#000023", "text": "25.-29. ma\u0308rtsini toimuv uue muusika ja linnakultuuri festival Tallinn Music Week (TMW) on kokku pannud ko\u0303igi aegade mahukaima \u201eLinnalava\u201c programmi, mille raames saab nelja pa\u0308eva jooksul tasuta pealelo\u0303unastel kontsertidel kuulda tervelt 105 artisti etteasteid 21 erina\u0308olises keskkonnas. Linnalavad pu\u0308stitakse kohvikutesse, galeriidesse, kauplustesse, disainistuudiotesse, trammi ja teistesse tavatutesse paikadesse u\u0308le linna."}, {"text_idx": "#000024", "text": "\u201eLinnalava\u201c programm lu\u0308katakse ka\u0308ima kolmapa\u0308eval, 30. ma\u0308rtsil kell 13:00 lastekontserdiga Viru Keskuse aatriumis, kus noori kuulajaid kutsub endaga koos tantsu vihtuma parmupilli-maestro meisterjaan. Viru Keskuses toimub kolmapa\u0308evast laupa\u0308evani kokku ligi 20 \u201eLinnalava\u201c kontserti ning esinejaid jagub meie teatraalsest art-rock ba\u0308ndist The Princes Aafrika ja Jeemeni gruuvi u\u0308hendava Fula Expressini Iisraelist. 28. ma\u0308rtsist 2. aprillini on Viru Keskuse aatriumis avatud ka festivali infopunkt, kus vahetatakse festivalipasse ka\u0308epaelte vastu ja jagatakse programmi alast infot."}, {"text_idx": "#000025", "text": "Juba viiendat aastat TMW programmi lu\u0308litatud tasuta pealelo\u0303unased \u201eLinnalava\u201c kontserdid toovad festivalimelu ootamatutesse ja avastamist va\u0308a\u0308rivaisse paikadesse u\u0308le linna. Uute lavadena on sel aastal kaasatud EKA Sisearhitektuuri osakonna projektiruum Nunne ta\u0308naval, klassitsistliku arhitektuuriga disainimaja Signature House Kopli poolsaare otsas, modernne kohvibaar Renard Coffee Shop Telliskivi ta\u0308naval, Skandinaavia stiilis kohvik-kokteilibaar August vanalinnas, Woodstocki vaimus tuuribuss Funky Bus ja tramm nr 4 Tondi-U\u0308lemiste liinil. Noblessneri sadama piirkonnas pu\u0308stitakse linnalava nii valukotta kui disainibu\u0308roo Haiku ruumidesse. TMW kolib sel korral ka o\u0303ue, avades va\u0308lilava Musuma\u0308e pukspuuhekkide vahe ning kolme linnakodaniku koju."}, {"text_idx": "#000026", "text": "\u201eLinnalava\u201c u\u0308ks po\u0303nevaimaid su\u0308ndmusi toimub neljapa\u0308eval, 31. ma\u0308rtsil kell 12:00-12:30 Tondi-U\u0308lemiste liini trammil nr. 4, kus Telia, Spotify ja TMW \u201cTee oma pidu\u201d konkursi vo\u0303iduidee tulemusena astub oma ba\u0308ndiga u\u0308les a\u0308sja Eesti Laulu kinni pannud Ju\u0308ri Pootsmann oma ba\u0308ndiga."}, {"text_idx": "#000028", "text": "Spetsiaalselt ta\u0308navuseks TMW festivaliks valmiva Eesti muusika ja noorte sisearhitektide loomingulisel so\u0303lmteel kulgeva projekti \u201cTallinna heliruum\u201d ta\u0308he all pu\u0308stitatakse va\u0308lilava Musuma\u0308ele, kus Angoola muusikavaramust rebitud sa\u0308mplitega toob suve la\u0308hemale Portugali produtsent Batida ning linnarahva meeli turgutab teiste seas ka va\u0308rvikas underground-supergrupp Rebel Angel."}, {"text_idx": "#000030", "text": "Linnalava ta\u0308he all avaneb festivaliku\u0308lalistel vo\u0303imalus ku\u0308lastada ka kolme eksklusiivset akustilist etteastet sarjast \u201cKodukontsert\u201d. Linnakodanike kodudes saab nautida nii psu\u0308hhofolgi duo Puuluup kui Poola maailmamuusika staari C\u030cac\u030ci Vorba kontserte."}, {"text_idx": "#000031", "text": "\u201eLinnalava\u201c u\u0308ritustele on oodatud igas eas muusikaso\u0303brad ja ko\u0303ik kontserdid on tasuta."}]